…Панядзелак. Раніца. Планёрка. Абмяркоўваем свежы нумар газеты, адзначаем удалыя тэмы, матэрыялы, здымкі, загалоўкі, адзначаем тое, што не атрымалася, і спрабуем зразумець: чаму? Некага хвалім, некага крытыкуем. Спрачаемся. Бурна абмяркоўваем новыя праекты. Нехта з некім не згаджаецца – у тым ліку і з галоўным рэдактарам. Нехта над некім падсмейваецца. Нехта ўспомніў у тэму цікавую гісторыю ці анекдот… Дружна смяёмся – і зноў вяртаемся да абмеркавання, якое ідзе ўжо крыху ў іншым рэчышчы.